

**ประกาศองค์การบริหารส่วนตำบลหินดาด**

**เรื่อง ประกาศใช้แผนประเมินความเสี่ยงการทุจริต**

**ประจำปี งบประมาณ พ.ศ. ๒๕๖๖**

-----------------------------------------

ด้วย องค์การบริหารส่วนตำบลหินดาด ได้จัดทำแผนประเมินความเสี่ยงการทุจริตประจำปีงบประมาณ พ.ศ. ๒๕๖๖ เพื่อให้สอดคล้องกับแผนปฏิบัติการป้องกันการทุจริต ๕ ปี พ.ศ. ๒๕๖๖ – ๒๕๗๐ ตามที่ คณะกรรมการ ป.ป.ช. เสนอแนะ ให้หน่วยงานภาครัฐแปลงแนวทางและมาตรการสู่การปฏิบัติ โดยกำหนดให้มีการจัดทำแผนการปฏิบัติการป้องกันการทุจริต ๕ ปี พ.ศ. ๒๕๖๖ – ๒๕๗๐ พร้อมจัดทำรายงานผลการประเมินตนเอง (Self Assessment Report : SAR) เพื่อใช้เป็นกรอบแนวทางการปฏิบัติราชการให้สอดคล้องกับยุทธศาสตร์ว่าด้วยการป้องกันและปราบปรามการทุจริตเพื่อให้เกิดความโปร่งใส ในการดำเนินงานของหน่วยงานให้เกิดประสิทธิภาพต่อไป

ดังนั้น เพื่อเป็นการเผยแพร่ข้อมูลข่าวสารของแผนและการปฏิบัติให้สอดคล้องกับพระราชบัญญัติข้อมูลข่าวสารของราชการ พ.ศ. ๒๕๔๐ และกฎหมายอื่นที่เกี่ยวข้อง องค์การบริหารส่วนตำบลหินดาด จึงขอประกาศเพื่อประชาสัมพันธ์แผนประเมินความเสี่ยงการทุจริตประจำปีงบประมาณ พ.ศ. ๒๕๖๖รายละเอียดปรากฏตามเอกสารที่แนบมาท้ายประกาศฉบับนี้

จึงประกาศให้ทราบ และถือปฏิบัติโดยทั่วกัน

ประกาศ ณ วันที่ ๒๗ ตุลาคม พ.ศ. ๒๕๖๕



(นายสุวิช คมพยัคฆ์)

นายกองค์การบริหารส่วนตำบลหินดาด